અનિલ કુંબલેના નેતૃત્વવાળી આઇસીસી ક્રિકેટ સમિતિએ પણ પાંચ દિવસના ટેસ્ટની જ ભલામણ કરી છે. બીસીસીઆઇના એક અધિકારીએ નામ નહીં આપવાની શરતે જણાવ્યું, ”ભારત નજીકના ભવિષ્યમાં તો ચાર દિવસીય ટેસ્ટ નહીં જ રમે. ભારત જે પણ ટેસ્ટ રમશે એ પાંચ દિવસની જ હશે. બીસીસીઆઇનું માનવું છે કે અનિલ કુંબલેના નેતૃત્વવાળી ક્રિકેટ સમિતિની ભલામણોમાં ઘણો દમ છે. એ સમિતિએ કહ્યું હતું કે દિવસની સંખ્યા ઓછી કરવી જોઈએ નહીં, પરંતુ ચાર દિવસીય ટેસ્ટ મેચ બે બોર્ડ વચ્ચેની સંમતિ પર નિર્ભર છે અને જો બે દેશને આ અંગે કોઈ વાંધો ના હોય તો તે ચાર દિવસની ટેસ્ટ રમી શકે છે.”